<classify> Mwenyekiti wa kamati ya soka la vijana ya Shirikisho la soka Tanzania TFF, Ayoub Nyenzi amezitaka timu kutoka shule mbalimbali za sekondari kutumia nafasi hiyo kuonesha vipaji vya wanafunzi wao.Tuna matumaini makubwa kwamba mwaka huu michuano hii itavumbua vipaji vingi zaidi kwa jinsia zote, wavulana na wasichana, alisema.Kwa mujibu wa ratiba ya michuano hiyo iliyotolewa na TFF jana kwa ngazi za mikoa, mikoa ya kimichezo ya Ilala, Kinondoni na Temeke itaanza michezo yao keshokutwa ikifuatiwa na Mbeya Alhamisi ijayo, huku kwa upande wa Morogoro uzinduzi ukitarajiwa kufanyika Agosti mosi.Kwa upande wa Arusha, ufunguzi utakuwa Agosti 9, ukifuatiwa na Mwanza Agosti 15. Ngazi za mikoa, michuano hiyo itahitimishwa Agosti 16, ambapo timu washindi zitatangazwa rasmi tayari kuwasili Dar es Salaam kwa ajili ya kuanza fainali za ngazi ya Taifa ambazo zitaanza kutimua vumbi Septemba mwaka huu.Akizungumzia michuano hiyo, Ofisa Uhusiano wa Airtel nchini Jane Matinde alisema: Tunafurahishwa sana kwa na programu hii kutokana na idadi kubwa ya wachezaji kutoka michuano hii ni mchango mkubwa sana kwa timu za vijana nchini.Alisema Kampuni ya Airtel ina malengo makubwa kwa vijana ndio maana imeingia ubia na nahodha wa timu ya Taifa ya Ivory Coast na kiungo wa Manchster City, Yaya Toure, ambaye ndio mara yake ya kwanza kujumuika katika kampeni ya Its Now ambayo lengo lake kuu ni kuvumbua na kukuza vipaji vya soka barani Afrika kupitia Nyanja mbalimbali kama vile michezo, mtindo wa maisha na muziki huku wakipatiwa njia za kiteknolojia ambazo zitawawezesha kuona na kuzitumia fursa zinazowazunguka.  <topic>: MICHEZO 